Samtgemeen An’n Dobrook

De Samtgemeen An’n Dobrook weer en Samtgemeen in’n Landkreis Cuxhoben, in de sik söven Gemenen för dat Afwickeln vun de Verwaltenssaken tohoopslaten harrn. Se hett von 1965 bet 2016 bestahn. De Sitt weer in Kumbarg.

 Geografie 

De Navers weren de Samtgemeen Noordkeden (Landkreis Stood) in’n Noordoosten, de Samtgemeen Hemmoor in’n Süüdoosten, de Samtgemeen Loomst in’n Süden un de Samtgemeen Land Hadeln in’n Westen. Op dat annere Över von de Elv is dat dat Amt Marn-Land (Kreis Dithmarschen, Sleswig-Holsteen).

 Historie 

De Samtgemeen An’n Dobrook is an’n 1. Juni 1965 ut de Gemenen Kumbarg, Wingst un Oppeln billt worrn. An’n 1. Januar 1970 sünd ok Bülkau un Öberndörp to de Samtgemeen mit tokamen un an’n 1. Januar 1972 de Gemenen Neehuus, Belen, Kedenbrook un Geversdörp. De Samtgemeen harr denn negen Gemenen. An’n 1. Juli 1972 is de Gemeen Oppeln Deel von de Gemeen Wingst worrn un Kedenbrook Deel von de Gemeen Belen. In de Samtgemeen weren nu noch söven Gemenen tohoopslaten.

To’n 1. November 2016 hett de Samtgemeen sik mit de ole Samtgemeen Land Hadeln to de ne’e, gröttere Samtgemeen Land Hadeln tohoopslaten.

 Inwahnertall 

 Johr 19871992199720022007200820092010 Inwahners 12.30012.39512.46212.43212.14112.07411.95211.808
(jümmer to’n 31. Dezember)LSKN-Online

 Politik 
duum|linksTo de Samtgemeen hebbt disse söven Gemenen höört:
 Gemeen Belen
 Gemeen Bülkau
 Gemeen Kumbarg (Sitt vun de Verwalten)
 Gemeen Geversdörp
 Gemeen Neehuus
 Gemeen Öberndörp
 Gemeen Wingst

 Samtgemeenraad 
De Samtgemeenraad von de Gemeen bestünn blangen den Samtgemeenbörgermeester ut 28 wählte Raatsliddmaten (bet 2011: 30).

 Partei 2006 2011 SPD 12 13 CDU 16 12 Bündnis 90/De Grönen 2 2 Fre’e Wählers - 1

 Samtgemeenbörgermeester 
 Börgermeester  Tied  Partei Klaus Föge  9. Juni 1965–1. November 1996   Toni Fuchs  1. November 1996–31. Oktober 2001   Jan Erik Bohling  1. November 2001–31. Oktober 2006   Bettina Gallinat  1. November 2006–31. Oktober 2016  ahn Partei

 Samtgemeendirekter 

 Samtgemeendirekter  Tied Edgar Tiemann  1. Januar 1966–30. Juni 1996

De Dubbelspitz ut Samtgemeenbörgermeester un Samtgemeendirekter is 1996 oplööst worrn.

 Wapen un Flagg 

Dat Wapen wiest baven vörn op grönen Grund en sülvern Dann op en sieden sülvern Barg, baven achtern op sülvern Grund en rood Möhlenrad un ünnen in’n Schildfoot op blauen Grund twee gollen Haverohren mit je fiev Haverköörn.

Dat Wapen hett de Regerungspräsident von’n Regerungsbezirk Stood an’n 10. Januar 1966 genehmigt. De Dann stammt ut dat Wapen von de Wingst, dat Möhlenrad ut dat Wapen von Kumbarg un de Haver ut dat Wapen von Oppeln.

De Flagg von de fröhere Samtgemeen is baven gröön un ünnen swart un wiest in de Midd dat Wapen.

 Partnerschoppen 

De Samtgemeen hett 2005 en Partnerschop mit de Gemeen Witkowo in Polen slaten.

 Footnoten 

 Weblenken 

Kategorie:Gifft dat nich mehr